ด่วน! “บินไทย” ยางระเบิด 4 เส้นขณะลงจอดกรุงธากา เบื้องต้นไม่พบผู้ได้รับบาดเจ็บ
ด่วน! "บินไทย" ยางระเบิด 4 เส้นขณะลงจอดกรุงธากา เบื้องต้นไม่พบผู้ได้รับบาดเจ็บ
24 ก.ค. 2561

ผู้สื่อข่าวรายงานว่า เมื่อช่วงเวลา 12.20 น. ตามเวลาท้องถิ่นประเทศบังกลาเทศ เครื่องบินของ บริษัท การบินไทย จำกัด (มหาชน) หรือ THAI เกิดอุบัติเหตุยางระเบิด 4 เส้น ขณะกำลังแล่นลงที่ท่าอากาศยานฮาซรัต ชาห์จาราล ในกรุงธากาของบังกลาเทศ ประเทศบังกลาเทศ ส่งผลให้เครื่องบินของสายการบินไทยลำดังกล่าวจอดค้างอยู่บนรันเวย์ พร้อมกับผู้โดยสารและลูกเรือบนเครื่องจำนวน 145 ราย
อย่างไรก็ตาม เบื้องต้นไม่มีรายงานผู้ได้รับบาดเจ็บจากเหตุการดังกล่าว ขณะที่ท่าอากาศยานฮาซรัต ชาห์จาราล ได้มีการสั่งระงับเที่ยวบินทุกเที่ยวเป็นเวลาหลายชั่วโมงนับจากเกิดเหตุการณ์ยางแตก